РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број: 06-2/369-21

8. септембар 2021. године

Б е о г р а д

З А П И С Н И К

14. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 8. СЕПТЕМБРА 2021. ГОДИНЕ

Седница је почела у 14.00 часова.

Седницом је председавала Катарина Ракић, председник Одбора.

Седници су присуствовали чланови Одбора: Никола Војиновић, Никола Кожовић, Ивана Николић, Горан Пекарски, Адријана Пуповац, Самир Тандир, Славенко Унковић, и Милан Урошевић.

Седници су присуствовали заменици чланова Одбора: Наташа Јовановић (заменик Милосава Милојевића), Угљеша Марковић (заменик Милутина Мркоњића), Снежана Петровић (заменик Крста Јањушевића) и Велибор Станојловић (заменик Бојана Торбице).

Седници нису присуствовали чланови Одбора: Арђенд Бајрами, Зоран Бојанић и Дејан Кесар, нити њихови заменици.

Седници је присуствовао из Министарства грађевинарства, саобраћаја и инфраструктуре Вељко Ковачевић, в.д. помоћника мининистра за водни саобраћај.

Одбор је, једногласно (13 гласова ,,за“), у складу са предлогом председника Одбора усвојио следећи

Д н е в н и р е д:

1. Разматрање Основе за вођење преговора и закључивање Споразума између Владе Републике Србије и Савета министра Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат "Хидротехнички и багерски радови на уређењу критичног сектора за пловидбу - Ушће Дрине и Саве" и Споразума између Владе Републике Србије и Савета министара Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат "Хидротехнички и багерски радови нa уређењу критичног сектора за пловидбу - Ушће Дрине и Саве", ради давања сагласности за привремену примену Споразума до његовог ступања на снагу, који је поднела Влада (број 011-1488/21 од 27. августа 2021. године).

Пре преласка на разматрање према утврђеном дневном реду, Одбор је, једногласно (13 гласова „за“), усвојио Записник 12. седнице Одбора одржане 27. маја 2021. године и Записник 13. седнице Одбора одржане 18. јуна 2021. године.

Прва тачка дневног реда **– Разматрање Основе за вођење преговора и закључивање Споразума између Владе Републике Србије и Савета министра Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат "Хидротехнички и багерски радови на уређењу критичног сектора за пловидбу - Ушће Дрине и Саве" и Споразума између Владе Републике Србије и Савета министара Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат "Хидротехнички и багерски радови нa уређењу критичног сектора за пловидбу - Ушће Дрине и Саве", ради давања сагласности за привремену примену Споразума до његовог ступања на снагу, који је поднела Влада**

У уводном излагању Вељко Ковачевић, в.д.помоћника министра, је истакао да је Министарство у предходне три године завршило три критична сектора на реци Сави и да је тиме постигнута могућност пловидбе без прекида током целе године у свим условима водостаја. Напоменуто је да је преостало да се изврше радови на још два критична сектора: Сремска Митровица, са почетком радова следеће године у оквиру пројекта „Проширење капацитета луке Сремска Митровица“ и сектор Ушће Дрине и Саве, као нешто компликованији пројекат где су преговори између Босне и Херцеговине и Републике Србије завршени о томе како ће тећи сам поступак. На крају излагања, представник Министарства је нагласио важност давања сагласности за привремену примену самог Споразума од стране Народне скупштине како би обе стране отпочеле пројекат у што скоријем року.

У складу са чланом 8. Закона о закључивању и извршавању међународних уговора и чланом 57. Пословника Народне скупштине, Одбор је је једногласно (13 гласова „за“), донео је следећу

О Д Л У К У

1. Даје се сагласност Влади Републике Србије за привремену примену Основе за вођење преговора и закључивање Споразума између Владе Републике Србије и Савета министра Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат "Хидротехнички и багерски радови на уређењу критичног сектора за пловидбу - Ушће Дрине и Саве" и Споразума између Владе Републике Србије и Савета министара Босне и Херцеговине о начину финансирања и израде пројектно-техничке документације, вођење управних поступака за процену утицаја на животну средину, издавање локацијских услова, сагласности и грађевинске дозволе за Пројекат "Хидротехнички и багерски радови нa уређењу критичног сектора за пловидбу - Ушће Дрине и Саве", до његовог ступања на снагу.

2. Ову одлуку доставити Влади Републике Србије, на даљу надлежност.

3. Ову одлуку доставити председнику Народне скупштине, ради информисања.

\*

\* \*

На седници Одбора вођен је тонски запис.

Седница је закључена у 14.15 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић